alexandrainst/scandi-wiki huggingface dataset:
Persisk knute

Sennehknute eller persisk knute er en av de to mest benyttede knyttemetodene ved tilvirkningen av orientalske tepper. Den er særlig utbredt i persiske tepper. Det er en symmetrisk knute, og kalles også farsibaff.  
 
Ved de asymmetriske knuter løper garnet i en sløyfe om én kjedetråd, men det liggre løst under den qandre kjedetråden. Sluttråden blir lagt én eller to ganger mellom hver knuterekke. Den asymmetriske knute muliggjør en tettere og mer detaljert knyting av teppet.
 
Foruten i persiske ateliertepper forekommer den historisk for eksempel i India, Tyrkia, Egypt og Kina.

Den andre av de to mest utbredte teppeknuter er tyrkisk knute.

Det navnegivende Senneh er det bynavnet som å transriberes som Sanandaj. Den ligger vest i dagens Iran.

Eksterne lenker
 Rug knots

Tepper
Knuter
Veving
Angers SCO

Angers Sporting Club de l'Ouest (også kalt Angers SCO eller bare Angers) er en fransk fotballklubb som holder til i byen Angers. Klubben ble stiftet i 1919. Laget spiller i den franske toppserien, Ligue 1.

Spillerstall
Oppdatert 19. oktober 2022.

Utlånte spillere

Referanser

Eksterne lenker 
 Offisielt nettsted for Angers SCO

Fotballag i Frankrike
Fotballag etablert i 1919
1919 i Frankrike
Marko Arnautović

Marko Arnautović (serbisk: Марко Арнаутовић født 19. april 1989) er en østerriksk fotballspiller som spiller for den italienske klubben Bologna FC 1909. Han spiller også for det østerrikske fotballandslaget. 

Han har serbisk far og østerriksk mor.

Landslaget 
Han ble tatt ut i s EM-tropp til EM i Frankrike 2016.

Han ble tatt ut i s EM-tropp til EM i fotball 2021.

Referanser

Eksterne lenker 
 

Østerrikske fotballspillere
Spillere i Fotball-EM 2016
Spillere i Fotball-EM 2021
Fotballspillere for FC Twente
Fotballspillere for FC Internazionale Milano
Fotballspillere for SV Werder Bremen 1899
Fotballspillere for Stoke City FC
Fotballspillere for West Ham United FC
Fotballspillere for Shanghai Port FC
Fotballspillere for Bologna FC
Vinnere av Mesterligaen i fotball for menn
Bøverbru stasjon

Bøverbru stasjon var en stasjon på Skreiabanen utenfor tettstedet Bøverbru i Vestre Toten kommune i Innlandet. Den åpnet som stoppested 28. november 1902 og ble oppgradert til stasjon 1. mai 1916. 15. september 1963 ble persontrafikken nedlagt her som ellers på banen, men godstrafikken fortsatte. 1. juli 1982 ble stasjonen ubemannet, og Skreiabanen ble nedlagt 1. februar 1988.

Ekspedisjonsbygningen ble tegnet av Paul Armin Due og fikk i 1916 påbygget en stasjonsmesterbolig etter modell av Paul Dues vokterboliger på søndre del av  Solørbanen. Stasjonen hadde periodevis postkontor. I dag huser bygningen en bruks- og antikvitetsforretning.

Skinnegangen forbi den nedlagte stasjonen ble revet opp allerede i 1988, men ved den anledning ble noe av sporet ut fra Reinsvoll liggende for eventuell fremtidig bruk i forbindelse med Bøverbru kalkverk. Sporet slutter i dag rundt en kilometer nordvest for den nedlagte stasjonen.

Bøverbru stasjon lå 3,99 km fra Reinsvoll.

Referanser

Kilder

Eksterne lenker 

Jernbanestasjoner på Skreiabanen
Jernbanestasjoner i Oppland
Vestre Totens historie
Jernbanestasjoner åpnet i 1902
1902 i Norge
Jernbanestasjoner nedlagt i 1988
Paul Armin Due
Paul Due
Jernbanebyggverk i Vestre Toten
Nedlagte jernbanestasjoner i Norge
Kolbu stasjon

Kolbu stasjon var en stasjon på Skreiabanen i tettstedet Kolbu i Østre Toten kommune i Innlandet. Den åpnet som stoppested 28. november 1902 og ble oppgradert til stasjon 1. mai 1916. 1. juli 1982 ble stasjonen ubemannet, og Skreiabanen ble nedlagt 1. februar 1988. Fram til år 2003 lå Kolbu stasjon i Vestre Toten kommune.

Stasjonsbygningen var i utgangspunktet en liten bygning tegnet av Paul Armin Due. I 1911 ble den utvidet med stasjonsmesterbolig med gavl mot plattformen, mens venteværelse- og kontordelen fikk påbygget en halv etasje. Uthus og privet ble i 1956 erstattet med nye deler. Stasjonen var i privat eie etter nedleggelsen, men brant ned til grunnen 1. juli 2004, slik at bare godshuset står igjen. Skinnegangen gjennom Kolbu ble revet opp allerede i 1988.

Kolbu stasjon lå 9,07 km fra Reinsvoll.

Kilder

Eksterne lenker 

Jernbanestasjoner på Skreiabanen
Jernbanestasjoner i Oppland
Jernbanestasjoner åpnet i 1902
1902 i Norge
Jernbanestasjoner nedlagt i 1988
Paul Armin Due
Jernbanebyggverk i Østre Toten
Nedlagte jernbanestasjoner i Norge
Lena stasjon

Lena stasjon var en stasjon på Skreiabanen i tettstedet Lena i Østre Toten kommune i Innlandet. Den åpnet som stoppested 28. november 1902 og ble oppgradert til stasjon 1. mai 1916. Persontrafikken ble nedlagt i 1963, stasjonen ble ubemannet ca. 1985, og Skreiabanen ble formelt nedlagt 1. februar 1988.

Den opprinnelige stasjonsbygningen ble tegnet av Paul Armin Due. Den ble ombygget til godshus da stasjonen fikk ny stasjonsbygning tegnet av Gudmund Hoel og Jens Flor ved NSB Arkitektkontor (tegnet 1913, oppført 1915).

Skinnegangen gjennom Lena ble revet opp allerede i 1988, men plattform og lasterampe finnes fortsatt. Både stasjonsbygningen og godshuset er i dag i privat eie. Førstnevnte huser en drosjesentral, mens godshuset brukes som grendehus og kafé.

Lena stasjon lå 14,04 km fra Reinsvoll.

Kilder

Eksterne lenker 

Jernbanestasjoner på Skreiabanen
Jernbanestasjoner i Oppland
Jernbanebyggverk i Østre Toten
Jernbanestasjoner åpnet i 1902
1902 i Norge
Jernbanestasjoner nedlagt i 1988
Paul Armin Due
Gudmund Hoel
Jens Flor
Nedlagte jernbanestasjoner i Norge
Kraby stoppested

Kraby stoppested på Skreiabanen åpnet 28. november 1902 og ble nedgradert til holdeplass 15. september 1963, da passasjertrafikken på banen ble nedlagt. Også etter dette var stedet bemannet en periode pga. postekspedisjon. Postkontoret ble imidlertid nedlagt i 1975. Skreiabanen ble formelt nedlagt 1. februar 1988.

Stasjonsbygningen ble tegnet av Paul Armin Due og er typisk for de små mellomstasjonene på banen. Den er i privat eie og er relativt godt bevart. Anna Christine Årstad og Østre Toten kommune fikk i 2002 Fortidsminneforeningens vernepris for restaureringsarbeidet. I tillegg til selve stasjonsbygningen finnes uthus/privet.

Skinnene forbi den nedlagte stasjonen ble revet opp allerede i 1988, men traseen er godt synlig og er for en stor del gang- og sykkelvei.

Kraby stoppested lå 16,12 km fra Reinsvoll.

Referanser

Kilder

Eksterne lenker 

Jernbanestasjoner på Skreiabanen
Jernbanestasjoner i Oppland
Jernbanebyggverk i Østre Toten
Jernbanestasjoner åpnet i 1902
1902 i Norge
Jernbanestasjoner nedlagt i 1988
Paul Armin Due
Nedlagte jernbanestasjoner i Norge
Bilitt stasjon

Bilitt stasjon på Skreiabanen åpnet 28. november 1902 som Bilit stoppested. Navnet ble skrevet Bilidt fra 1905 og Bilitt fra 1921. 1913 ble stoppestedet oppgradert til stasjon, 1926 ble stasjonen nedgradert til stoppested igjen. I 1963 ble passasjertrafikken nedlagt og stedet ubemannet, mens godstrafikken på banen fortsatte til 1987. Skreiabanen ble formelt nedlagt 1. februar 1988.

Skinnene forbi det nedlagte stoppestedet ble revet opp allerede i 1988, og stasjonsbygningen er for lengst revet. Bygningen var tegnet av Paul Armin Due.

Bilitt stoppested lå 18,93 km fra Reinsvoll.

Kilder

Eksterne lenker 

Jernbanestasjoner på Skreiabanen
Jernbanestasjoner i Oppland
Jernbanebyggverk i Østre Toten
Jernbanestasjoner åpnet i 1902
1902 i Norge
Jernbanestasjoner nedlagt i 1988
Paul Armin Due
Nedlagte jernbanestasjoner i Norge
Skreia stasjon

Skreia stasjon i Østre Toten var endestasjon på Skreiabanen og åpnet 28. november 1902. Passasjertrafikken på banen ble nedlagt i 1963, stasjonen ble ubemannet i 1985, og Skreiabanen ble formelt nedlagt 1. februar 1988. Skinnene langs det meste av banen ble revet opp allerede i 1988, men på Skreia er det enkelte spor i stasjonsområdet.

Stasjonsanlegget ble tegnet av Paul Due. Stasjonsbygningen er i en dragestil som er gjenkjennelig fra en rekke av Dues stasjoner på Gjøvikbanen, som Gran, Jaren, Eina, Lunner, Hakadal og Kjelsås. I tillegg til ekspedisjonsbygning finnes godshus, uthus, lokstall og vognremisse. Tidligere var det også vanntårn, privet, kullskur og svingskive ved stasjonen.

Stasjonsområdet har til tider vært noe gjengrodd, men er siden satt i stand. Anlegget fremstår i dag som relativt komplett og autentisk. Selve stasjonsbygningen huser en gave- og interiørbutikk. Stasjonsområdet er et samlingspunkt for forskjellige lokale arrangementer.

Skreia stasjon lå 21,97 km fra Reinsvoll.

Referanser

Kilder

Eksterne lenker

Bilder

Jernbanestasjoner på Skreiabanen
Jernbanestasjoner i Oppland
Jernbanebyggverk i Østre Toten
Jernbanestasjoner åpnet i 1902
1902 i Norge
Jernbanestasjoner nedlagt i 1988
Paul Due
Nedlagte jernbanestasjoner i Norge
En Avant de Guingamp

En Avant de Guingamp Côtes-d'Armor også kalt EA Guingamp, EAG, eller bare Guingamp er en fransk fotballklubb fra byen Guingamp. 

EA Guingamp rykket for første gang opp til Ligue 1, øverste nivået i fransk seriefotball, i 1995.

Spillerstall 
Oppdatert 22. oktober 2022.

Utlånte spillere

Referanser

Eksterne lenker 
 

En Avant de Guingamp
En Avant de Guingamp
1912 i Frankrike
Vennevoll holdeplass

Vennevoll eller Vennevold holdeplass åpnet som en av fem holdeplasser på Skreiabanen den 20. juni 1929. Her var det behovsstopp til persontrafikken på banen ble nedlagt den 15. september 1963. Skreiabanen som sådan ble formelt nedlagt 1. februar 1988.

Skinnene forbi den nedlagte holdeplassen ble revet opp allerede i 1988.

Vennevoll holdeplass lå 20,46 km fra Reinsvoll.

Kilder

Eksterne lenker 

Jernbanestasjoner på Skreiabanen
Jernbanestasjoner i Oppland
Jernbanebyggverk i Østre Toten
Jernbanestasjoner åpnet i 1929
1929 i Norge
Jernbanestasjoner nedlagt i 1988
Nedlagte jernbanestasjoner i Norge
Flaten holdeplass

Flaten holdeplass åpnet som en av fem holdeplasser på Skreiabanen den 20. juni 1929, idet det ble lagt om til motorvogndrift. Holdeplassen ble nedlagt allerede i 1947.

Holdeplassen lå 2,30 km fra Reinsvoll stasjon, mellom denne og Bøverbru.

Kilder

Eksterne lenker 
 Norsk jernbaneklubbs stasjonsdatabase: Skreiabanen

Jernbanestasjoner på Skreiabanen
Jernbanestasjoner i Oppland
Jernbanebyggverk i Vestre Toten
Jernbanestasjoner åpnet i 1929
1929 i Norge
Jernbanestasjoner nedlagt i 1947
Nedlagte jernbanestasjoner i Norge
Løkringer

Løkringer er ringer av løk som dyppes i en røre eller brødsmuler for deretter å friteres. Løkringer serveres gjerne på hurtigmatrestauranter, ofte med ketchup, majones eller andre sauser. De er vanlige i USA, Canada, Storbritannia, Irland, Australia og noen deler av Asia.

Mat fra USA
Hurtigmat
Frityrstekt mat
Narum holdeplass

Narum holdeplass åpnet som en av fem holdeplasser på Skreiabanen den 20. juni 1929. Her var det behovsstopp til persontrafikken på banen ble nedlagt den 15. september 1963. Skreiabanen som sådan ble formelt nedlagt 1. februar 1988.

Holdeplassen lå mellom Bøverbru og Kolbu, 7,45 km fra Reinsvoll. Skinnene forbi den nedlagte holdeplassen ble revet opp allerede i 1988.

Kilder

Eksterne lenker 

Jernbanestasjoner på Skreiabanen
Jernbanestasjoner i Oppland
Jernbanebyggverk i Østre Toten
Jernbanestasjoner åpnet i 1929
1929 i Norge
Jernbanestasjoner nedlagt i 1988
Nedlagte jernbanestasjoner i Norge
Schjøll holdeplass

Schjøll holdeplass åpnet som en av fem holdeplasser på Skreiabanen den 20. juni 1929. Her var det behovsstopp til persontrafikken på banen ble nedlagt den 15. september 1963. Skreiabanen som sådan ble formelt nedlagt 1. februar 1988.

Schjøll holdeplass lå 12,00 km fra Reinsvoll, mellom Kolbu og Lena. Skinnene forbi den nedlagte holdeplassen ble revet opp like etter nedleggelsen i 1988.

Kilder

Eksterne lenker 

Jernbanestasjoner på Skreiabanen
Jernbanestasjoner i Oppland
Jernbanebyggverk i Østre Toten
Jernbanestasjoner åpnet i 1929
1929 i Norge
Jernbanestasjoner nedlagt i 1988
Nedlagte jernbanestasjoner i Norge
Smeby holdeplass

Smeby holdeplass åpnet som en av fem holdeplasser på Skreiabanen den 20. juni 1929. Her var det behovsstopp til persontrafikken på banen ble nedlagt den 15. september 1963. Skreiabanen som sådan ble formelt nedlagt 1. februar 1988.

Smeby holdeplass lå 18,00 km fra Reinsvoll, mellom Kraby og Bilitt. Skinnene forbi den nedlagte holdeplassen ble revet opp like etter nedleggelsen i 1988.

Kilder

Eksterne lenker 

Jernbanestasjoner på Skreiabanen
Jernbanestasjoner i Oppland
Jernbanebyggverk i Østre Toten
Jernbanestasjoner åpnet i 1929
1929 i Norge
Jernbanestasjoner nedlagt i 1988
Nedlagte jernbanestasjoner i Norge
Jonna Sundling

Jonna Patricia Marie Sundling (født 28. desember 1994) er en svensk langrennsløper som representerer Piteå Elit SK. Hun har gull, sølv og bronse fra OL og er to ganger verdensmester i langrenn.

Karriere 
Sundling gikk tredjeetappen for det svenske stafettlaget som tok gull under junior-VM på ski i Liberec i 2013. Hun ble også individuell juniorverdensmester da hun vant sprinten under junior-VM på ski i Val di Fiemme i 2014. I det samme mesterskapet tok hun igjen gull med det svenske stafettlaget.

Under U23-VM på ski 2016 i Râșnov tok hun gull i sprint fri teknikk, foran Nadine Fähndrich fra Sveits og Sundlings lagvenninne Maja Dahlqvist.

Hun fikk sin første pallplass i verdenscupen på sprinten i Falun 16. mars 2018 og sin første seier verdenscuppseier da hun vant sprinten på Lillehammer 30. november 2018. Hun ble nummer to i sprintverdenscupen sammenlagt sesongen 2019/20.

Hun deltok i ski-VM 2021 i Oberstdorf, og vant der åpningsdistansen som var sprint i klassisk stil.

Hun representerte Sverige i vinter-OL 2022 i Beijing. Hun ble olympisk mester på sprint fristil der Maja Dahlqvist sikret svensk dobbeltseier. Hun gikk ankeretappen på Sveriges lag som tok bronse på 4 × 5 km stafett. Maja Dahlqvist, Ebba Andersson og Frida Karlsson gikk de øvrige etappene. På lagsprint klassisk ble det sølv sammen med Maja Dahlqvist. Sundling, som inntil da var mest kjent som sprinter, gjorde det bra også på 30 km fristil med fellesstart der hun ble nummer fire.

Referanser

Eksterne lenker 
 

Svenske langrennsløpere
Verdensmestere i langrenn
Juniorverdensmestere i langrenn
Olympiske mestere for Sverige
Olympiske sølvmedaljevinnere for Sverige
Olympiske bronsemedaljevinnere for Sverige
Olympiske medaljevinnere i langrenn
Deltakere under Vinter-OL for ungdom 2012
Deltakere under Ski-VM 2019
U23-verdensmestere i langrenn
Deltakere under Ski-VM 2021
Deltakere for Sverige under Vinter-OL 2022
Langrennsløpere under Vinter-OL 2022
Medaljevinnere under Vinter-OL 2022
Birte Tove

Birte Tove Sørensen (født 16. januar 1945 i Helsingør, død 6. februar 2016) var en dansk modell og skuespillerinne, mest kjent for medvirkning i de såkalte Sengekantsfilmene – en filmserie på åtte lystspill, instruert av John Hilbard. Birte Tove har også opptrått som revyskuespillerinne og på begynnelsen av 1980–tallet var hun revydirektør i Nordsjælland. Hun var opprinnelig utdannet sykepleierske.

Filmografi 
 Christa – 1970
 Mazurka på sengekanten – 1970
 Med kærlig hilsen – 1971
 Tandlæge på sengekanten – 1971
 Motorvej på sengekanten – 1972
 Rektor på sengekanten – 1972
 Romantik på sengekanten – 1973
 Piger i trøjen – 1975
 Riget I – 1994
 Riget II – 1997

Referanser

Eksterne lenker 
 

Danske skuespillere
Personer fra Helsingør
Nachos

Nachos (spansk, [ˈnatʃos]) er harde tortillachips, det vil si harde og tynne maisbrød av latinamerikansk type, skårne biter. De anvendes som matrett eller tillegg og har sitt opphav i det meksikanske kjøkken og tex-mex-kjøkkenet.

Nachos er oftest triangelformede. De kan i europeisk tappning være baket på hvetemel. Smakene kan variere, men de er ofte gratinert med ost eller dekket med ostesaus og ofte med jalapeños som tilbehør. Mange varianter finnes, men de serveres ofte med noen chilisaus, guacamole og bønner, men også kjøttfarse.

Referanser 

Snacks
Tex-mex
Tobi Amusan

Ayomide Oluwatobiloba «Tobi» Amusan (født 23. april 1997) er en nigeriansk friidrettsutøver som konkurrerer i sprintløp og hekkeløp. I 2022 ble hun verdensmester på 100 meter hekk.

Idrettskarriere 
2013
Amusan deltok ved ungdomsafrikamesterskapet i friidrett 2013 i Warri i Nigeria, der hun fikk to medaljer. På 200 meter kom hun på 2.-plass, bak sin landsmanninne Adewunmi Deborah Adewale, og i lengdehopp kom hun på 3.-plass. 

2014 
Ved det nigerianske mesterskapet i friidrett 2014 deltok hun på 100 meter og 100 meter hekk. På 100 meter hekk nådde hun finalen, der hun kom på 5.-plass med tiden 13,94. På 100 meter ble hun slått ut i semifinalen, der hun løp på 11,79. 

Hun skulle delta ved Sommer-OL for ungdom 2014, men Nigeria trakk laget for å hindre smitte av ebola, som hadde utbrudd i Vest-Afrika. Hun var også tatt ut til junior-VM i friidrett 2014, men stilte ikke til start i konkurransen. 

2015
Ved Juniorafrikamesterskapet i friidrett 2015 i mars vant Amusan 100 meter hekk, med tiden 14,26, foran Lina Gaber Ahmed Amr og Rebecca Temidayo Oshinbajo. 

Ved den nasjonale AFN Golden League-serien kom hun på 2.-plass på 100 meter hekk ved stevnet i Oba i juni, og .

I september representerte hun Nigeria ved Panafrikanske leker 2015, og vant der 100 meter hekk med tiden 13,15 sekunder. Dette var hennes første internasjonale tittel i et seniormesterskap.

2022
I VM 2022 i Eugene vant Amusan 100 meter hekk. I semifinalen løp hun på 12,12 som var ny verdensrekord. I finalen løp hun på 12,06, men denne tiden kunne godkjennes som ny verdensrekord på grunn av for mye medvind.

Progresjon 
100 meter
 2014 – 11,79
 2015 – 11,59 (PR)

100 meter hekk
 2014 – 13,89
 2015 – 13,11 (PR)

Referanser

Eksterne lenker 
 

Nigerianske sprintere
Nigerianske hekkeløpere
Verdensmestere i friidrett for Nigeria
Juniorafrikamestere i friidrett
Deltakere for Nigeria under Sommer-OL 2016
Friidrettsutøvere under Sommer-OL 2016
Deltakere for Nigeria under Sommer-OL 2020
Friidrettsutøvere under Sommer-OL 2020
Deltakere for Nigeria under Afrikamesterskapet i friidrett 2018
Deltakere for Nigeria under VM i friidrett 2017
Deltakere for Nigeria under VM i friidrett 2019
Deltakere for Nigeria under VM i friidrett 2022
Psilomorphini

Se Systematisk inndeling

Psilomorphini er en gruppe av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, slanke, gjerne rødlige trebukker. Hodet er rektangulært, tydelig lengre enn bredt, med små, rundet utstående fasettøyne. Antennene er tynne og minst så lange som kroppen. Pronotum er tydelig lengre enn bredt, nærmest rørformet. Dekkvingene er lange, slanke og parallellsidige. Beina er lange og tynne.

Utbredelse 
Gruppen er utbredt i Australia.

Systematisk inndeling  
Slektslisten følger . 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Psilomorphini Lacordaire, 1869
 Slekten Arcucornus Scambler, 1997
 Arcucornus occidentalis Scambler, 1997  
 Arcucornus orientalis Scambler, 1997
 Slekten Demomisis Pascoe, 1867
 Slekten Ischnauchen Scambler, 1993
 Ischnauchen costatus (McKeown, 1938)
 Slekten Psilomorpha Saunders, 1850
 Psilomorpha apicalis Pascoe, 1859  
 Psilomorpha divisus Pascoe, 1871  
 Psilomorpha maculicornis (Saunders, 1850)  
 Psilomorpha marginalis (Aurivillius, 1917)  
 Psilomorpha nigra Scambler, 1990  
 Psilomorpha pulcher (Hope, 1834)  
 Psilomorpha tenuipes Saunders, 1850
 Slekten Quasiaphneope Slipinski & Escalona, 2016
 Slekten Simocrysa Pascoe, 1871
 Slekten Syllitosimilis McKeown, 1938

Referanser

Kilder 
 Liste over artene, med utbredelsesdata

Eksterne lenker 
 
 Bilde av Psilomorpha tenuipes
 Bilde av Psilomorpha tenuipes

Cerambycinae
Cecilie Fiskerstrand

Cecilie Hauståker Fiskerstrand (født 20. mars 1996) er en norsk fotballspiller som er keeper for LSK Kvinner og det norske landslaget.

På en trening 11. mai 2022 røk Fiskerstrands korsbånd. Det betyr at hun er ute resten av sesongen og mistet EM i England sommeren 2022.

Karriere 
Fiskerstrand begynte sin karriere i Langevåg. Der spilte hun og trente med gutter for best mulig matching. Hun trente etterhvert med herrelaget til Langevåg og spilte kamper med gutter på aldersbestemt nivå.

Før 2014-sesongen gikk hun til 1. divisjonsklubben Fortuna Ålesund. Hun hadde trent jevnlig med klubben over flere år før hun signerte for de. Etter et halvt år i Fortuna gikk hun til Stabæk i Toppserien.

Etter å ha vært andrekeeper i Stabæk bak landslagskeeper Ingrid Hjelmseth, valgte hun å ikke signere ny kontrakt med klubben når den gikk ut i 2015. Hun gikk deretter til LSK Kvinner før 2016-sesongen.

Også i LSK Kvinner ble hun andrevalg i sin første sesong, før hun i 2017 ble satset på som førstekeeper. Hun var med å vinne Toppserien med LSK fire år på rad fra 2016 til 2019. 

I januar 2020 ble det kjent at hun hadde signert for Brighton i den engelske toppdivisjonen.

Etter å ha fått lite spilletid i Brighton vendte hun hjem til Norge og LSK Kvinner i juni 2021.

Landslagskarriere 
Fiskerstrand har landskamper for J15, J16, J17, J19, U23 og det norske A-landslaget.

Hun ble tatt ut til det norske A-landslaget for første gang som 17-åring til samlingen i januar 2014. Debuten kom 17. januar 2014 mot England i en kamp som endte 1-1 i La Manga i Spania. Som lagets yngste ble hun ble tatt ut i troppen til VM i Canada 2015.

Meritter

Med LSK Kvinner 

 Toppserien: 2016, 2017, 2018, 2019

 Norgesmesterskapet: 2016, 2018, 2019

Med Norge 

 Algarve Cup: 2019

Referanser

Eksterne lenker 
 
 
 

Norske fotballspillere
Spillere i VM i fotball for kvinner 2015
Spillere under EM i fotball for kvinner 2017
Spillere i VM i fotball for kvinner 2019
Fotballspillere for LSK Kvinner
Fotballspillere for Stabæk Fotball
Fotballspillere for Fortuna Ålesund
Norske damelandslagsspillere i fotball
Norske fotballspillere i England
El Escorial

El Escorial er et slott i Spania, som også var et kloster. Offisielt navn på spansk er i dag Real Sitio de San Lorenzo de El Escorial («Det kongelige setet i San Lorenzo de El Escorial»). Det tidligere navnet var Real Monasterio de San Lorenzo de El Escorial («Det kongelige klosteret i San Lorenzo de El Escorial»).

Unesco førte den 2. november 1984 anlegget opp på Verdensarvslisten. 

Slottet ligger i kommunen San Lorenzo de El Escorial, ca 45 km nordvest for Madrid.

Arkitekturen 
Slottet er verdens største renessansebyggverk.

Den firkantede bygningen ble oppført av Filip II 1563-84 av grå granitt i sammehengende lengder, inndelt ved hjelp av gårdsrom. Grunnplanen var tenkt å etterligne en grill, et av Sankt Laurentius' attributter i ikonografien. Stilen er italiensk høyrenessanse i Michelangelos ånd. Slottskirken har kopiert dennes plan for Peterskirken om enn i noe mindre format. Foruten den store sentralkuppelen har den to fasadetårn. Arkitekt var hovedsakelig Juan de Herrera.

Det store kompleksets frontfasader i øst og vest er begge 206 meter lange, og har en murhøyde på 17 meter. Hjørnene er kronet av tårn.

Samlingene 
Til tross for atskillige ødeleggelser under krig og brann har slottet bevaret en mengde skatter, blant annet et berømt bibliotek med klassiske og arabiske håndskrifter. En særlig malerisamling omfatter verdifulle verker av nederlandske og spanske mestere som Rogier van der Weyden, Hieronymus Bosch, El Greco med flere. I noen av rommene finnes gjenstander etter Filip II. Den senere residensen lå i nordre fløy.

Gravkammer 
Under kirkens høykor finnes et panteon, et gravkammer for den kongelige familie, med gullbeslåtte kister av svart marmor.

Kilder 
 Svensk uppslagsbok. Malmö 1931.

Eksterne lenker 
 

Verdensarven i Spania
Slott i Spania
Byggverk i Madridregionen
Etableringer i 1584